McQueen vuoden 2009 syysmallistonsa näytöksessä.
**Lee Alexander McQueen** (17. maaliskuuta 1969 Lewisham, Lontoo – 11. helmikuuta 2010 Mayfair, Lontoo) oli englantilainen muotisuunnittelija. Hänet valittiin muun muassa neljä kertaa Britannian vuoden muotisuunnittelijaksi vuosien 1996 ja 2003 välillä.
McQueen opiskeli St. Martins School of Art and Designissa sekä monien muoti- ja räätälialan mestareiden alaisena valmistuen vuonna 1994. Valmistuttuaan McQueen työskenteli Savile Rowlla ensin avustajana Anderson & Sheppardilla, kunnes hän siirtyi töihin Gieves & Hawkesille. Sieltä McQueen siirtyi vuonna 1996 ranskalaisen Givenchyn muotitalon pääsuunnittelijaksi (edeltäjä John Galliano), jona hän toimi vuoteen 2001 asti. McQueen kärsi mielenterveysongelmista koko ikänsä johtuen lapsuuden seksuaalisen hyväksikäytön kokemuksista ja perheväkivallan näkemisestä. Lähde: (McQueen, Britannia 2018)*selvennä*

McQueen perusti vuonna 1992 oman vaate- ja asustemerkkinsä, josta omisti joulukuusta 2000 lähtien 51 % Gucci Co. -muotiyhtiö. McQueenilla on myös halvempia ja nuorekkaampia vaatteita myyvä merkki 
**McQ**.

Naisten- ja miestenvaatelinjojen lisäksi McQueen suunnitteli myös silmä- ja aurinkolaseja, asusteita ja parfyymeita (parfyymit *Kingdom* ja *My Queen*). Hän teki yhteistyötä urheiluvaatemerkki Puman ja matkalaukkumerkki Samsoniten kanssa. 

McQueenin kuolemasta kerrottiin 11. helmikuuta 2010. Kuolinsyyntutkimuksen mukaan hän teki itsemurhan. Kuolinsyy oli hirttäytyminen ja sen aiheuttama tukehtuminen. Ennen tekoaan hän oli ottanut yliannostuksen kokaiinia, rauhoittavia lääkkeitä ja unilääkkeitä. Hän jätti jälkeensä myös viestilapun.

Hänen äitinsä kuoli vain vähän yli viikko aikaisemmin. Tämän ja McQueenin parisuhdevaikeuksien hänen miesystävänsä kanssa uskotaan olleen itsemurhan taustalla. McQueen kärsi masennuksesta, ahdistuksesta ja unettomuudesta ja oli jo aiemmin yrittänyt itsemurhaa.

Alexander McQueen -vaatemerkin tunnus.

Lähteet
-------

* Bohôte, Ian: *McQueen*. Britannia,  2018.

### Viitteet

1. ↑  Cartner-Morley, Jess: Boy done good *The Guardian*.  19.9.2005. Viitattu 11.2.2010. (englanniksi)
2. 1 2  Alexander McQueen, UK fashion designer, found dead *BBC News*.  11.2.2010. Viitattu 11.2.2010. (englanniksi)
3. ↑  McQueen on winning British top designer award (videohaastattelu) *BBC News*.  2003. Viitattu 11.2.2010. (englanniksi)
4. ↑  Obituary: Fashion king Alexander McQueen *BBC News*.  11.2.2010. Viitattu 11.2.2010. (englanniksi)
5. ↑  Barnett, Leisa: McQueen inquest rules suicide *Handbag.com*.  28.4.2010.  Arkistoitu 18.6.2010. Viitattu 1.5.2010. (englanniksi)
6. 1 2 3  Designer Alexander McQueen 'hanged himself' *BBC News*.  17.2.2010. Viitattu 1.5.2010. (englanniksi)
7. 1 2  Alexander McQueenin kuolinsyy selvisi *Ilta-Sanomat*.  29.4.2010. Viitattu 29.4.2010.

Aiheesta muualla
----------------

* Alexander McQueenin muistokirjoitus Helsingin Sanomissa
* Viralliset sivut
* Tributes for 'brilliant' designer Alexander McQueen. BBC News.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Japani
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz
* Museum of Modern Art
* RKD Artists
* ULAN

 |
|  |
| Muut | 
* Europeana
* SNAC
* IdRef

 |

 |